રોડ શૉ નામનું જનતાને આકર્ષવાનું નવું પ્રચાર આયુધ આ વખતે પણ અજમાવાશે. મધ્ય ગુજરાતના આ પ્રવાસમાં રાહુલ ગાંધી વડોદરામાં અને બોડેલીમાં મોટા રોડ શૉ કરવાના છે અને કુલ 18 બેઠક કરવાના છે. મધ્ય ગુજરાત સર કરવાના તેમના આ મહાઅધ્યાય સાથે ચાર સેશનમાં ખેડૂતો, વેપારીઓ અને વિવિધ સંગઠનોના નેતાઓ સાથે ચર્ચા કરશે. હિંદુ પ્રજાની વચ્ચે આ રીતે જવાનો તેમનો પ્રયત્ન કોંગ્રેસની હિંદુવિરોધી છવિમાંથી બહાર આણવાના ભાગરુપે યોજાશે.